# Jaime Mata Arnaiz

Jaime Mata Arnaiz (Madrid, 24 d'octubre de 1988) és un futbolista professional madrileny, que juga com a davanter a la UD Las Palmas.

## Trajectòria

Es formà a diversos clubs madrilenys, i finalment al Galáctico Pegaso, amb el qual debutà al primer equip a Tercera Divisió, fins que el desembre de 2009 ingressà al Rayo Vallecano B, i fou immediatament cedit a la UD Socuéllamos de la mateixa categoria.
Mata fou després cedit al CD Móstoles l'agost de 2010, per la temporada 2010–11 a tercera divisió. Va retornar al Rayo l'estiu de 2011, per jugar amb l'equip B a Segona Divisió B.
El 5 de juliol de 2012 fitxà pel Lleida Esportiu, també de Segona B, club amb el qual es va classificar per dos cops per disputar el play-off d'ascens. El juny del 2014 després de les dues grans temporades a l'equip de terra ferma, en les quals va marcar un total de 32 gols, fitxà per un equip d'una categoria superior, el Girona FC, de Segona Divisió, després de desvincular-se del Lleida Esportiu.
Mata va jugar el seu primer partit com a professional el 24 d'agost de 2014, com a titular, en una victòria per 1–0 a casa contra el Racing de Santander. Va marcar el seu primer gol sis dies després, el de la victòria per 2–1 contra l'AD Alcorcón.
L'11 de juny de 2015, a la primera ronda dels play-offs de promoció a primera, Mata va fer un doblet en una victòria per 3–0 a fora contra el Reial Saragossa. El 30 de juny de 2016, després que l'equip fos novament eliminat en els play-off d'ascens, va signar contracte per dos anys amb el Reial Valladolid, també de segona divisió.
Mata va marcar 36 gols, el millor registre de la seva carrera, en la seva segona temporada a l'estadi José Zorrilla, inclòs un hat-trick en una victòria per 5–1 a fora contra el Lorca FC el 19 de maig de 2018. El 2 de juliol va signar contracte per tres anys amb el Getafe CF, de La Liga com a agent lliure, i va debutar en la competició el 24 d'agost, a 29 anys i deu mesos, en una derrota per 2–0 a casa contra la SD Eibar, partit en què va jugar 79 minuts.

## Referències

* ↑ El Socuéllamos contrata a Lui (Socuéllamos hire Lui) Arxivat 2015-04-18 a Wayback Machine.; ABC, 2 desembre 2009 (en castellà)
* ↑ El C.D. Móstoles continúa su puesta a punto sobre los campos "Iker Casillas" (C.D. Móstoles continue with preparations in "Iker Casillas" camps) Arxivat 17 April 2015$^{[Datemismatch]}$ a Wayback Machine.; Móstoles, 16 agost 2010 (en castellà)
* ↑ El Lleida Esportiu incorpora al davanter centre Jaime Mata (Lleida Esportiu add centre forward Jaime Mata) Arxivat 2015-04-10 at Archive.is; Lleida Esportiu, 5 juliol 2012
* ↑ El delantero Jaime Mata ya es el primer fichaje del Girona (Forward Jaime Mata is already Girona's first signing); Marca, 18 juny 2014 (en castellà)
* ↑ Un gol de Felipe Sanchón le basta al Girona (A goal from Felipe Sanchón is enough for Girona); Marca, 25 agost 2014 (en castellà)
* ↑ El Girona remonta el partido en diez minutos; Marca, 30 agost 2014 (en castellà)
* ↑ El Girona Mata en La Romareda; Marca, 11 juny 2015 (en castellà)
* ↑ Mata, primer delantero para el nuevo Pucela; Real Valladolid, 30 juny 2016 (en castellà)
* ↑ Mata, con cifras de hace 30 años; Marca, 3 abril 2018 (en castellà)
* ↑ Jaime Mata se reafirma en el liderato con un triplete; Mundo Deportivo, 20 maig 2018 (en castellà)
* ↑ Mata alarga su cuenta y sentencia la presencia del Valladolid en promoción (Mata extends his tally and confirms Valladolid's presence in promotion); Eurosport, 3 juny 2018 (en castellà)
* ↑ «Mata es azulón» (en castellà). Getafe CF, 02-07-2018. Arxivat de l'original el 3 de juliol 2018. [Consulta: 4 juliol 2018].
* ↑ Rincón, Jaime «Getafe ease to victory over an Eibar side without bite». Marca, 24-08-2018 [Consulta: 10 desembre 2018].

## Enllaços externs

* «España - Jaime Mata - Perfil con noticias, estadísticas de carrera e historia - Soccerway».
* «Mata (Jaime Mata) en AS.com». (castellà)
* «El gol impossible de Jaime Mata (Lleida Esportiu) - Johan Cruyff - YouTube». (anglès)